

Projektēšanas uzdevums.

Izstrādāt stacionāra “Latvijas Infektoloģijas Centrs”, objekta adrese: Linezera ielā 3, Rīga, Latvija, centralizēto medicīnisko skābekļa padeves, tehnisko projektu pielikumā Nr.1 norādītajiem apjomiem atbilstoši pielikuma Nr.2 nodaļu plāna shēmām, saskaņā ar projektēšanas uzdevumu, pastāvošo būvnormatīvu, ugunsdrošības un higiēnas prasībām.
Projektēšanas uzdevums:
1. Sakarā ar skābekļa patēriņa palielināšanos, pasūtītājs plāno papildus esošai primārai 3t skābekļa tvertne uzstādīt 20t tvertni, kura kalpos kā primārais sašķidrinātā skābekļa avots. Sekundārais avots kalpos esošā 3t tvertne, līdz ar to ir jāparedz betona pamates izveidei, kura spēs izturēt slodzi ne mazāk par 20 un 3  tonnām attiecīgi (priekš tvertnes) . 
2. Abām tvertnēm jābūt vismaz 10 metru attālumā viena no otras
3. Pie abām tvertnēm jāspēj piebraukt transportlīdzeklis ar sašķidrinātā skābekļa bāku (mašīnas izmērs - fūre).
4. Visi patērētāji (korpusi) un abas sašķidrinātā skābekļa tvertnes tiek saslēgtas kopējā skābekļa sadales kontūrā tā, ka pie katra no šiem elementiem pienāk divas maģistrāles (skat. grafiskā attēlojumu kreisajā pusē). Tādā veidā, ja viens no maģistrāles cauruļvadiem vai tvertnēm tiek bojāts, tiek nodrošināta nepārtraukta skābekļa piegāde. Zemāk attēlota skābekļa maģistrālās sistēmas : kreisajā pusē prasītā (kontūrs), labajā pusē ikdienā lietotā (sazarojums)

5. Projektu jāspēj izpildīt pa posmiem atbilstoši pielikumā norādītai darbu izpildes secībai (pielikums Nr 1.)
6. Izvērtējot tagadējas sistēmas atbilstību prasībām, projektā pēc iespējas jāietver esošās skābekļa sadales sistēmas komponentes. 
7. Projektējot maģistrālās skābekļa padeves līnijas paredzēt; medicīniskās kvalitātes nerūsējošā tērauda caurules, ievietotas PVC aizsargcaurulē.
8. Katru korpusu jāaprīko ar ārējās rezerves pieslēguma bloku. (Ārējās rezerves pieslēguma blokam ir jābūt aprīkotam ar medicīniskā skābekļa augstspiediena pazeminošu reduktoru, augstspiediena ventiļu un augstspiediena šļūtenes garums ne īsāks par trīs metriem, medicīniskā skābekļa saišķa balonu pieslēgšanai). 
9. Katram korpusam, ne tālāk par trim metriem no rezerves pieslēguma bloka, jāizveido betonu plāksne, kā pamats skābekļa balonu saišķim, kura var izturēt viena saišķa svaru  ne mazāk par vienu tonnu (12.baloni pa 50litriem).
10. Atrašanas vietu betonu plāksnei, saišķa novietošanai, jāprojektē tā, lai gāzes piegādes uzņēmums var novietot skābekļa balonu saišķi.
11. Katru stacionāra korpusu ir jāaprīko ar iekšējo spiediena stabilizācijas bloku ar dublējošiem reduktoriem, atbilstoši korpusa patēriņam.
12. Aprēķināt un izstrādāt iekšējās skābekļa padeves līnijas katram stacionāra korpusam atsevišķi, saskaņā ar pielikuma Nr.2 nodaļu plāna shēmu.
13. Projektā aprakstot katra korpusa gāzu padeves sistēmas armatūru, skābekļa ligzdu augstumus, kā arī cauruļvada montāžas veidu, to saskaņot ar medicīnas ierīču daļas atbildīgajām personām.
14. Izprojektēt stacionāra “LIC“ pārnēsājamo rezerves medicīnisko gāzu balonu glabāšanas vietu, ņemot vērā piebraukšanas ceļu.
Projekta uzdevuma izpildē ņemt vērā sekojošās prasības:
1. Maģistrālo  līniju izveidei, no tvertnēm līdz stacionāra katram korpusam, tiek pielietotas medicīnas kvalitātes nerūsējošā metāla caurules.
2. Nerūsējošā tērauda cauruli savienošanas metode Orbitālā metināšana, inertas gāzes vidē, saknes aizsardzībai. Nerūsējošā tērauda caurule ir jāatbilst ISO EN-7396 standartam. Guldot zemē cauruli, nodrošināt tās aizsardzību pret koroziju, ievietojot to PVC caurulē.
3. Noslēgarmatūras un kontrolaparatūras montāžai tiek paredzēti vītņu savienojumi.
4. Katram korpusam, sākot no spiediena stabilizācijas bloku paredzēt pielietot medicīnas kvaltātes vara caurules.
5. Cauruļvadus montēt pielietojot bezšuvju vara apļveida caurules, kas paredzētas medicīnas gāzēm (atbilstoši LVS EN 13348:2008 standartam).
6. Cauruļvadu savienošanu paredzēt ar metināšanas metodi, kas nodrošina savienojumu kvalitāti un izslēdz risku par ugunsgrēka iespējamību darbu izpildes procesā.
7. Medicīnas gāzu cauruļvadu sistēmas montāžu un pārbaudi veikt saskaņā ar MK 02.05.2000. noteikumiem Nr.165 „Noteikumi par spiedieniekārtām un to kompleksiem”
8. Visi gāzu cauruļvadi tiek marķēti atbilstoši LVS EN ISO 7396-1 normatīviem.
9. Stāvvadus korpusa gaiteņos paredzēt virs piekaramiem griestiem. 
10. Palātās skābekļa cauruļvadus izbūvēt virs apmetuma izpildē PVC penāļos.
11. Projekta izstrādē un būvniecībā pielietojamie Latvijas medicīnisko gāzu Standarti: Medicīnisko gāzu cauruļvadu sistēmas. 1. daļa: Saspiestām medicīniskām gāzēm un vakuumam paredzētās cauruļvadu sistēmās” (LVS EN ISO 7396-1:2007); „Medicīnisko gāzu cauruļvadu sistēmas. 2. daļa: Anestēzijas gāzu novadīšanas sistēmas” (LVS EN ISO 7396-2:2007).

Korpuss


Korpuss


Tvertne


Tvertne


Korpuss


Korpuss



Tvertne


Korpuss


Korpuss


Korpuss


Korpuss


